title: http://risaleoku.com/oku/ossualar/375
article: Íبشنجى مسئله|@
  * گنجلك رهبرنده ايضاح ايديلديگى گبى· گنجلك هيچ شبهه يوق كه گيدهجك. ياز گوزه و قيشه ير ويرمهسى و گوندوز آقشامه و گيجهيه دگيشمسى قطعيتنده، گنجلك دخى إختيارلغه و ئولومه دگيشهجك. أگر او فانى و گچيجى گنجلگنى عفّتله خيراته (إستقامت دائرهسنده) صرف ايتسه، اونڭله أبدى، باقى بر گنجلگى قزانهجغنى بتون سماوى فرمانلر مژده ويرييورلر.|@
  * أگر سفاهته صرف ايتسه، ناصلكه بر دقيقه حدّت يوزندن بر قتل، ميليونلر دقيقه حپس جزاسنى چكديرر. اويله ده غيرِ مشروع دائرهدهكى گنجلك كيفلرى و لذّتلرى، آخرت مسئوليتندن و قبر عذابندن و زوالندن گلن تأسّفلردن و گناهلردن و دنيوى مجازاتلرندن باشقه، عين لذّت ايچنده او لذّتدن زياده ألملر اولديغنى عقلى باشنده هر گنج تجربه ايله تصديق ايدر.|@
  * مثلا، حرام سومكده بر قيصقانجلق ألمى و فراق ألمى و مقابله گورمهمك ألمى گبى چوق عارضهلر ايله او جزئى لذّت، زهرلى بر بال حكمنه گچر. و او گنجلگڭ سوءِ إستعمالى ايله گلن خستهلقله خستهخانهلره و طاشقينلقلريله حپسخانهلره و قلب و روحڭ غداسزلق و وظيفهسزلگندن نشئت ايدن صيقنتيلرله ميخانهلره، سفاهتخانهلره ويا مزارستانه دوشهجكلرينى بيلمك ايسترسهڭ، گيت خستهخانهلردن و حپسخانهلردن و ميخانهلردن و قبرستاندن صور. ألبته أكثريتله، گنجلرڭ گنجلگنڭ سوءِ إستعمالندن و طاشقينلقلرندن و غيرِ مشروع كيفلرڭ جزاسى اولارق گلن طوقاتلردن أيواهلر و آغلامهلر و أسفلر ايشيدهجكسڭ.|@
  * گنجلك رهبرنده ايضاح ايديلديگى گبى· گنجلك هيچ شبهه يوق كه گيدهجك. ياز گوزه و قيشه ير ويرمهسى و گوندوز آقشامه و گيجهيه دگيشمسى قطعيتنده، گنجلك دخى إختيارلغه و ئولومه دگيشهجك. أگر او فانى و گچيجى گنجلگنى عفّتله خيراته (إستقامت دائرهسنده) صرف ايتسه، اونڭله أبدى، باقى بر گنجلگى قزانهجغنى بتون سماوى فرمانلر مژده ويرييورلر.|@
  * أگر سفاهته صرف ايتسه، ناصلكه بر دقيقه حدّت يوزندن بر قتل، ميليونلر دقيقه حپس جزاسنى چكديرر. اويله ده غيرِ مشروع دائرهدهكى گنجلك كيفلرى و لذّتلرى، آخرت مسئوليتندن و قبر عذابندن و زوالندن گلن تأسّفلردن و گناهلردن و دنيوى مجازاتلرندن باشقه، عين لذّت ايچنده او لذّتدن زياده ألملر اولديغنى عقلى باشنده هر گنج تجربه ايله تصديق ايدر.|@
  * مثلا، حرام سومكده بر قيصقانجلق ألمى و فراق ألمى و مقابله گورمهمك ألمى گبى چوق عارضهلر ايله او جزئى لذّت، زهرلى بر بال حكمنه گچر. و او گنجلگڭ سوءِ إستعمالى ايله گلن خستهلقله خستهخانهلره و طاشقينلقلريله حپسخانهلره و قلب و روحڭ غداسزلق و وظيفهسزلگندن نشئت ايدن صيقنتيلرله ميخانهلره، سفاهتخانهلره ويا مزارستانه دوشهجكلرينى بيلمك ايسترسهڭ، گيت خستهخانهلردن و حپسخانهلردن و ميخانهلردن و قبرستاندن صور. ألبته أكثريتله، گنجلرڭ گنجلگنڭ سوءِ إستعمالندن و طاشقينلقلرندن و غيرِ مشروع كيفلرڭ جزاسى اولارق گلن طوقاتلردن أيواهلر و آغلامهلر و أسفلر ايشيدهجكسڭ.|@